text: Kay cuentitoqa Atuq takisqanmanta. Sumaqta takiq, tamborta waqtallaqtaq. Chantá runa jina p'achallikuq. Uk p'unchay urquman wasariytawan, takiyta qallarisqa. K'achituta takin, enterantaq chayqa, waliq watapaq, t'ipi t'ipillata takin chayri, saqra watapaq, runataq sumaqta chaytaqa uyarin. Chantá Atuqqa paraptin kusikun, chayrayku agosto killapiqa, k'achituta takinanpaq wakichikun, nintaq: - Umm kay wataqa ch'uwitata takinay tiyan, runaman sumaq wata kananta willanay tiyan. Atuqqa urqu puntapipuni takin, runa yachay munaspari urquman wasarin, Atuq Antuñuta uyariq. Atuqsituqa mana runa llakikunanta munanchu, chayrayku ch'uwitata enterota takin, sumaq wata kananpaq, mikhuypis tukuypaq mana pisinanpaq.